פרק הפינאלה של הסימפוניה קיים בשלוש גרסאות לפחות, כאשר ייתכן שאף אחת מהן אינה מקורית לחלוטין. הגרסה הראשונה, שכותרתה "אלגרטו" היא הגרסה הנחשבת למקורית. היא נכתבה יחד עם הסימפוניה עצמה והוכנה לדפוס על פי כתב היד של התפקידים שנמצאו בארכיב באסטרהאזי. ישנה אפשרות שגרסה זו נכתבה על ידי אחד מתלמידיו של היידן ובפיקוחו. תתכנה שתי סיבות לחיבור הגרסה השנייה; היידן לא היה מרוצה מהגרסה הקודמת, והחליט להחליפה בפתיחה של אופרה אלמונית שנוגנה אז בחצר של אסטרהאזי (לא ידוע אם האופרה עצמה היא של היידן) משנת 1777. לגרסה זו הכותרת "פרסטו". יכול להיות שהיידן השתמש במוזיקה זו משום שהאופרה האמורה הייתה אז פופולרית מאוד בחצר. לגרסה זו לא נמצאו תפקידי החליל והטימפני, והם הושלמו אחר כך. הגרסאות השלישית והרביעית של הפרק הרביעי הופיעו בהוצאות שונות באירופה, וידוע בבטחה כי אינן של היידן.
אני מאמין (יהדות)
מרק שגאל
המנטליסט
המנטליסט (באנגלית: The Mentalist) היא סדרת דרמה משטרתית אמריקאית, המשודרת משנת 2008 ברשת CBS. בישראל משודרת הסדרה ב"Yes" בערוץ "yes Action" (ערוץ 13) מנובמבר 2009 וב"HOT" בערוץ HOT Zone (ערוץ 5) מנובמבר 2014. הסדרה עוקבת אחרי פטריק ג'יין (סיימון בייקר), מדיום לשעבר, המשמש כיועץ ללשכת החקירות של קליפורניה (מאמצע העונה השישית לFBI), תוך שימוש ביכולות תצפית מיוחדות בהם השתמש בעבר כדי "לקרוא" מחשבות כביכול.
עלילה.
פטריק ג'יין הוא יועץ עצמאי ללשכת החקירות של קליפורניה, להלן CBI. ג'יין אינו סוכן רשמי של הCBI, הוא משתמש בכישורים מהקריירה הקודמת והמצליחה שלו כמדיום המתחזה לבעל יכולות על טבעיות, כדי לעזור לצוות של סוכני CBI לפענח חקירות רצח. ג'יין מבחין בדברים שאחרים לא רואים, הוא מסוגל לקרוא שפת גוף של אנשים, הוא מקשר בין דברים בצורה שאחרים לא רואים. היכולת שלו לקרוא את מצב מאפשרת לו להגיע לתובנות בנוגע למקרים הנוגעים אליו. הוא יכול גם לדעת אם אנשים משקרים לו, או מסתירים מידע. כל אלה הופכים אותו להיות נכס לCBI. המטרה של ג'יין בשיתוף הפעולה שלו עם הCBI היא לאתר את הרוצח הסדרתי המכונה "רד ג'ון" (ג'ון האדום), שאחראי לרצח האכזרי של אשתו ובתו. הצוות בו חבר ג'יין, נחשב אחד מהצוותים הטובים ביותר, למרות אי הסדרים שג'יין מעורר. הצוות כולל את הסוכנת הבכירה, טריסה ליסבון (רובין טאני), המנהלת את כל התיקים שהצוות פותר מדי יום, את ויין ריגסבי (אוון יאומן) וקימבל צ'ו (טים קנג), הסוכנים הקשוחים של הצוות, ואת גרייס ואן פלט (אמנדה ריגטי) הסוכנת הצעירה ביותר בצוות, המתפקדת כמעין האקרית של הצוות, עקב ידיעותיה העצומות בתחום המחשבים. בזכות כישוריו הרבים של ג'יין הצוות מצליח לפתור מקרים רבים שאחרת היו נשארים ללא פתרון. רוב הפרקים עוסקים במקרי רצח, ונפתרים בסוף הפרק. בין לבין יש אזכורים לקשתות עלילה נוספות, ובעיקר סביב החקירה של רד ג'ון.
עונה ראשונה ושנייה.
במהלך העונה הראשונה והשנייה ג'יין פותר מקרי רצח מסובכים עבור "לשכת החקירות של קליפורניה" (CBI) כאשר הוא מזהה את הרוצח על פי יכולת הצפייה שלו, תוך שהוא טומן לרוצח פח (בדרך כלל על ידי הפללה פיקטיבית של אנשים אחרים הקשורים לקרבן) ומושך אותו פנימה אל תוך מלכודת מחושבת מראש עד שהוא מתוודה בעצמו על הרצח. פעמים רבות חברי הצוות אליו חובר ג'יין הם רק כלים במשחק עליו הוא מנצח. במהלך העונות הללו רד ג'ון כמעט אינו מופיע, אך ג'יין מגלה אט-אט שרד ג'ון הוא אדם מקושר מאוד. בכל הפרקים בעונה הראשונה (ובמרביתם בעונות הבאות) הופיעה המילה "אדום" בשם הפרק, על שם רוצח אשתו ובתו של פטריק, רד ג'ון (ג'ון האדום).
עונה שלישית.
בעונה השלישית הצוות ממשיך לחקור מקרי רצח, אבל גם נחשפים רמזים נוספים על רד ג'ון. ג'יין מבין כי לרד ג'ון ישנה חפרפרת בתוך ה-CBI. אחרי שחשוד נרצח בתא המאסר שלו, כל הסוכנים נחקרים, ומנהלת המחלקה הייטאור, מואשמת בעניין. ג'יין מבין כי היא הופללה. ג'יין במאמץ להבין מי הוא החפרפרת שוכר פושע לפרוץ לביתו של לה-רוש, המנהל החדש הזמני של הלשכה כדי למצוא רשימת חשודים. בפרק האחרון של העונה מתגלה החפרפרת וג'יין טומן מלכודת מחוכמת לרד ג'ון, עד שלבסוף הוא חושף אותו ויורה בו מספר פעמים בקניון. במהלך העונה גרייס מתארסת לסוכן הFBI אולופלין, עד שההתרחשויות מביאות לסיומו של הקשר.
עונה רביעית.
בתחילת העונה הרביעית מגלה ג'יין כי האדם שאותו הרג לא היה רד ג'ון כי אם מתחזה, ואילו רד ג'ון האמיתי עדיין חי. רד ג'ון סילק את הראיות המזכות את ג'יין ברצח, ובכך מסגיר את עצמו. ג'יין למרות המחסור בראיות, מצליח לשכנע חבר מושבעים בחפותו, והוא משוחרר. במסגרת חקירה כנגד רוצח סדרתי נוסף, ג'יין מגלה מי הרוצח, אבל ללא כל אפשרות לעצור אותו. במסגרת תוכנית טלוויזיה, ג'יין מצליח לגרום לרוצח ללעוג לרד ג'ון ולהגיד כי הוא הרבה יותר חכם ממנו. רד ג'ון רוצח אותו בתמורה. ג'יין מסתיר מהFBI את העובדה שרד ג'ון בחיים ומנסה לטעון כי מדובר בחקיין, אבל הסוכנת דארסי, מגלה את האמת, וחושדת בג'יין שהוא שותף של רד ג'ון בעצמו. בינתיים ריגסבי מכיר את שרה, שנכנסת להריון ממנו. לשניים נולד בן, וריגסבי נהנה מאוד מלהיות אב. לקראת סיום העונה, ג'יין נכנס לעימות עם מנהל היחידה בזמנו, ויינרייט, ונזרק מה-CBI. כעבור פרק זמן של כמה חודשים, בה הוא מביים התמוטטות עצבים ג'יין מכיר בבר המקומי בחורה בשם לורליי, ומתיידד איתה. אחרי סכסוך באותו הבר עם אחד מהאנשים שם, ג'יין נעצר ונכנס לכלא עקב תקיפת שוטר. לורליי משחררת אותו בערבות, דואגת לכלכלתו, מטפלת בו ומספרת לו שהיא שותפה של רד ג'ון. ג'יין כועס עליה, אך לבסוף מחליט שזה הזמן לוותר, ומסכים לפגוש את רד ג'ון. בסופו של דבר ג'יין מתוודה שכל העניין היה העמדת פנים, על מנת לטמון מלכודת לרד ג'ון ומדרבן את יחידתו מה-CBI, שנחלצת לעזרתו, לתכנן מבצע ללכידתו. בעזרת מבצע מתוחכם, מצליחים לעלות על מיקומו של רד ג'ון, מבצע שלא הצליח, עקב התערבות ה-FBI. דארסי יורה למוות בנהג המכונית, אותו חשבה להיות רד ג'ון, אבל מסתבר כי מדובר בויינרייט (שאותו רד ג'ון חטף לפני כן). למרות הכישלון בתפיסת רד ג'ון, ה-CBI מצליחים לעצור את יד ימינו, לורליי ומחזיקים אותה במעצר. כחלק מהתכסיס ריגסבי מעמיד פנים כאילו הוא מת. שרה שמגלה את האמת, נפרדת ממנו, כיוון שלא אמר לה שמדובר בתחבולה.
עונה חמישית.
ג'יין מסתגר בחדרו ומנסה לתכנן כיצד לתפוס את רד ג'ון, אבל עוזר לצוות לפתור מקרי רצח נוספים. ג'יין נחוש בדעתו לשוחח עם לורליי עד שתתן לו את השם, אך הFBI מקשה עליו. לבסוף הוא מצליח להבריח אותה מהכלא, כשהוא מגלה שרד ג'ון הרג את אחותה. לורליי במהלך הבריחה שלה פולטת ללא מחשבה את העובדה כי ג'יין פגש בעבר את רד ג'ון ולחץ לו את היד. במהלך העונה ג'יין עובר על כל מי שאי פעם פגש ולחץ לו את היד מאז הרצח. הוא מצליח לצמצם את הרשימה ולבסוף יש לו שבעה מועמדים. בחלק מהפרקים ג'יין מנסה למצוא את לורליי כדי להשיג מידע נוסף על רד ג'ון ובסופו של דבר מוצא אותה ועוזר לה לברוח מהמקום שבו היא נמצאת אך אחרי שהיא מגלה שג'יין צדק, ורד ג'ון אכן אנס והרג את אחותה, היא מסרבת לשתף פעולה עם ג'יין כשהיא רוצה נקמה בעצמה, ואף הורגת עוד אדם שג'יין לכד שמכיר אותו. רד ג'ון הורג אותה. בנוסף, ריגסבי וואן פלט מחליטים להנשא לאחר שהיו ביחד בעונה הראשונה ונפרדו (פרק 20).
עונה שישית.
שמונת הפרקים הראשונים מוקדשים לסיום פרשת רד ג'ון. כמעט כל פרק עוסק בחקירת כל חשוד מרשימת החשודים של ג'יין. בפרק הראשון ברט פארטריד'ג איש המז"פ נרצח על ידי רד ג'ון. בפרק השני מגלים כי קירקלנד מנסה להרוג את רד ג'ון גם כן, ולשם כך פרץ למשרדו של ג'יין וגנב את רשימת החשודים. אך הוא לא יודע כי ג'יין חשד בכך שיפרצו לו למשרד, ויצר רשימה מזויפת של מועמדים. קירקלנד מתחיל לענות ולרצוח כל אחד מהמועמדים. כשהוא מגלה כי הרשימה של ג'יין היא מזויפת הוא חוטף גם את ג'יין. הוא נתפס לבסוף על ידי הייטאור וליסבון. במהלך העברתו למעצר בכלא שמור הוא נרצח על ידי הסוכן סמית', סוכן FBI, שנמצא ברשימת החשודים של ג'יין. בהמשך ג'יין מגלה כי לרד ג'ון קעקוע של שלוש נקודות בכתף שמאל. הוא מחליט לטמון מלכודת לחמשת החשודים הנותרים ברשימה ולזמנם לביתו במליבו, שם הוא יכריח אותם לחשוף את כתפיהם ולפי הקעקוע לזהות את רד ג'ון, זאת הוא עושה באיומי רובה. פיצוץ מקלקל את תוכניותיו וחלק מהחשודים בורחים. ברטהרם וסמית' מבינים שהארגון המושחת שבו הם חברים, שחבריהם מזהים אותו על ידי "טייגר טייגר", נחשף. ברטהרם מנסה להרוג את סמית'. סמית' נכנע ובמהלך חקירתו על ידי ג'יין וליסבון הוא חושף את ארגון בלייק, ארגון שומרי החוק המושחתים. ג'יין מבין כי סמית' אינו רד ג'ון. כיוון שאף אחד מהחשודים למעט ברטרהם אינו רד ג'ון, ג'יין מכנס מסיבת עיתונאים בה הוא מזהה את ברטרהם כרד ג'ון. במהלך המצוד אחריו, הFBI מופיעים, בראשותו של דניס אבוט, ומודיעים להם שהארגון CBI נסגר, כיוון שאין להם דרך לדעת מי משם היה מושחת ומי לא. אבוט עוצר את כל חברי הצוות, שמשתמשים במשאבים האחרונים שלהם לעזור לג'יין לתפוס את ברטהרם.